VENDIM
Nr. 933, datë 29.12.2014

PËR MIRATIMIN E STRUKTURËS ORGANIZATIVE TË QENDRËS KOMBËTARE TË URGJENCËS MJEKËSORE

Në mbështetje të nenit 100 të Kushtetutës dhe të pikës 2, të nenit 7, të ligjit nr. 147/2014, “Për shërbimin e urgjencës mjekësore”, me propozimin e ministrit të Shëndetësisë, Këshilli i Ministrave 

VENDOSI:

1. Qendra Kombëtare Urgjencës Mjekësore (QKUM) është person juridik, publik dhe buxhetor, në varësi të Ministrisë së Shëndetësisë, e cila organizohet sipas strukturës së përcaktuar në lidhjen nr. 1 dhe organigramës, bashkëlidhur këtij vendimi. 
2. Qendra Kombëtare Urgjencës Mjekësore (QKUM) është institucioni përgjegjës për zhvillimin e sistemit të shërbimit të urgjencës mjekësore nëpërmjet planifikimit, drejtimit, pjesëmarrjes dhe bashkërendimit të të gjitha aseteve ekzistuese, në një sistem mbarështetëror të unifikuar, si dhe për bashkërendimin e veprimtarisë me sistemet e ngjashme të vendeve fqinje. 
Përgjegjësitë e Qendrës Kombëtare të Urgjencës Mjekësore (QKUM) përcaktohen, më hollësisht, në ligjin nr. 147/2014, “Për urgjencën mjekësore”. 
3. Pjesë të Qendrës Kombëtare të Urgjencës Mjekësore (QKUM) janë “Njësia e Koordinimit të Urgjencave Mjekësore” dhe “Njësia e Transportit Mjekësor me Helikopter”. 
4. Njësia e Koordinimit të Urgjencave Mjekësore ka për detyrë bashkërendimin e komunikimit të gjithë sistemit të komandë-kontrollit të urgjencave mjekësore. Shërbimi i ofruar nga Njësia e Koordinimit të Urgjencave Mjekësore mund të ofrohet edhe nga operatorë privatë, sipas legjislacionit në fuqi për koncesionet dhe partneritetin publik privat. 
5. Marrëdhëniet e punës së personelit të Qendrës Kombëtare të Urgjencës Mjekësore (QKUM) rregullohen sipas dispozitave të ligjit nr. 7961, datë 12.7.1995, “Kodi i Punës në Republikën e Shqipërisë”, të ndryshuar. Personeli i sektorit të administratës përzgjidhet nga drejtori i qendrës. Personelin e sektorit mjekësor, të njësisë së transportit mjekësor me helikopter dhe të njësisë së koordinimit të urgjencave mjekësore përzgjedh ministri i Shëndetësisë, në bazë të konkurrimit të hapur publik, mbështetur në kërkesat e vendit të punës. 
6. Qendra Kombëtare Urgjencës Mjekësore (QKUM) drejtohet nga drejtori i qendrës, i cili emërohet dhe lirohet nga ministri i Shëndetësisë. Ministri i Shëndetësisë përcakton, me udhëzim, kriteret dhe procedurën e përzgjedhjes së drejtorit të QKUM-së. 
7. Detyrat dhe përgjegjësitë e drejtorit të QKUM-së janë: 
a) Drejtimi dhe bashkërendimi i detyrave të punonjësve, me qëllim përmbushjen me sukses të rolit të QKUM-së; 
b) Bashkërendimi dhe kontrolli i veprimtarive të trajnimit, si për personelin mjekësor ashtu edhe për paramedikalët dhe publikun e gjerë, të cilat organizohen nga vetë QKUM-ja, apo edhe nga organizata të tjera, me qëllimin e vetëm përgatitjen e mjaftueshme të tyre për të dhënë, në mënyrë cilësore, ndihmën mjekësore; 
c) Menaxhimi i fondeve buxhetore dhe fondeve të tjera të krijuara, sipas legjislacionit në fuqi për funksionimin normal të QKUM-së; 
ç) Miratimi i rregullores së brendshme të funksionimit të Qendrës Kombëtare të Urgjencës Mjekësore (QKUM); 
 d) Bashkëpunimi i ngushtë me institucione të ndryshme dhe organizata që operojnë në fushën e urgjencës mjekësore, brenda dhe jashtë vendit, në mbështetje të procesit të trajnimit dhe certifikimit të personelit apo publikut, në fushën e urgjencës mjekësore; 
dh) Përfaqësimi i QKUM-së në marrëdhënie me të tretët.
8. Pranë Qendrës Kombëtare të Urgjencës Mjekësore (QKUM) organizohet dhe funksionon edhe Këshilli Konsultues, si organ konsultativ i drejtorit të QKUM-së, i përbërë nga specialistë të fushës.
9. Ngarkohet Ministria e Shëndetësisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 	

KRYEMINISTRI
Edi Rama

Lidhja nr. 1








STRUKTURA E QENDRËS KOMBËTARE TË URGJENCËS MJEKËSORE

	Drejtoria
	1

	Drejtori
	1

	Sekretare
	

	
	

	Sektori i Administratës
	1

	Shef sektori
	1

	Specialist IT Programues
	1

	Specialist jurist
	2

	Sanitare
	1

	Shofer
	

	
	

	Sektori i financës
	

	Shef finance
	1

	Specialist i financës
	2

	
	

	Sektori mjekësor
	

	Shef sektori
	1

	Specialist i trajnimit të vazhdueshëm
	2

	Specialist për supervizimin e ambulancave
	1

	Specialist i kontrollit të cilësisë
	1

	Specialist i parandalimit dhe edukimit të publikut
	1

	Specialist i akreditimit dhe certifikimit
	2

	Specialist i kërkimit shkencor, zhvillimit dhe regjistrit të traumës
	3

	
	

	Njësia e koordinimit të urgjencave mjekësore
	

	Shef sektori
	1

	Specialist i edukimit dhe mbikëqyrjes
	3

	Specialist për marrjen e thirrjeve
	14

	Specialist të vlerësimit të rastit
	7

	
	

	Njësia e transportit mjekësor me helikopter
	

	Kryepilot
	1

	Pilot
	5

	Teknik helikopteri
	3

	Teknik elektrik
	1

	Teknik i përgjithshëm
	1

	
	

	Gjithsej 58 persona

